**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

**DECIZIA ETAPEI DE ÎNCADRARE**

Ca urmare a solicitarii de emitere a acordului de mediu adresate de **Administratia Bazinala de Apa Buzau Ialomita prin S.C. BERTONI CONSTRUCT S.A. ,**cu sediul in judetul Buzau, Municipiul Buzau,str. Bucegi, nr.20, înregistrată la Agentia pentru Protectia Mediului Dambovita cu nr. 14584/24.10.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonantei de Urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare.

Agentia pentru Protectia Mediului Dambovita decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.01.2018 că proiectul: **„Indepartarea materialului aluvionar in scopul asigurarii scurgerii optime in albia minora, rau Ialomita, Perimetrul Gheboaia, comuna Finta, judetul Dambovita**“propus a fi amplasat in judetul Dambovita,comuna Finta, sat Gheboaia,**nu se supune evaluarii impactului asupra mediului** **si** **nu se supune evaluarii adecvate**.

Justificarea prezentei decizii:

Motivele care au stat la baza luarii deciziei etapei de încadrare în procedura de evaluare a impactului asupra mediului sunt urmatoarele

a) proiectul se încadreaza în prevederile Hotarârii Guvernului nr. 445/2009, Anexa 2 la pct. 2 , lit.a) – cariere, exploatari miniere de suprafata si de extractie a turbei

b) în conformitate cu criteriile din Anexa nr. 3 la Hotarârea Guvernului nr. 445/2009:

**1. Caracteristicile proiectului***:*

La identificarea caracteristicilor proiectului se iau în considerare urmatoarele aspecte:

a)marimea proiectului

Lucrarile proiectate sunt amplasate în albia minora a râului Ialomita, perimetrul Gheboaia, in care se propune extractia materialului aluvionar astfel încat sa se realizeze decolmatarea albiei râului pentru mărirea capacităţii de transport la debitul de calcul Q 50% (debit de formare) şi ameliorarea fenomenelor de eroziune a malurilor, fara a se modifica regimul natural de curgere

Coordonatele perimetrului in proiectie Stereo 70 sunt:

|  |  |  |  |  |  |
| --- | --- | --- | --- | --- | --- |
| Pct | X | Y | Pct | X | Y |
| 1 | 365.968 | 558.586 | 9 | 366.187 | 559.496 |
| 2 | 365.984 | 558.792 | 10 | 366.190 | 559.450 |
| 3 | 366.034 | 558.929 | 11 | 366.281 | 559.388 |
| 4 | 366.123 | 559.000 | 12 | 366.295 | 559.330 |
| 5 | 366.248 | 559.032 | 13 | 366.201 | 559.073 |
| 6 | 366.346 | 559.330 | 14 | 366.095 | 559.036 |
| 7 | 366.315 | 559.412 | 15 | 365.994 | 558.960 |
| 8 | 366.248 | 559 472 | 16 | 365.889 | 558.677 |
| S 56.000 mp | | | | | |

**AGENŢIA PENTRU PROTECŢIA MEDIULUI DÂMBOVIŢA**



Str. Calea Ialomiţei, nr. 1, Târgovişte, Cod 130142

E-mail: [**office@apmdb.anpm.ro**](mailto:office@apmdb.anpm.ro); tel./fax: 0245213959/0245213944

In tronsonul de rau propus pentru obtinerea acordului de mediu , titularul lucrarilor va desfasura activitati de indepartare a materialului aluvionar cu recuperarea balastului şi întretinerea permanenta a albiei, în baza Contractului de închiriere nr. 8367T/2017 încheiat între AN Apele Romane si SC BERTONI CONSTRUCT SA - Bragadiru.

Descrierea procesului tehnologic

Lucrarile proiectate în tronsonul propus pentru extractie in vederea decolmatarii albiei minore,constau în îndepartarea materialului aluvionar din albia râului Ialomita pe adâncimi

variabile (în functie de morfologia locala a albiei din fiecare profil transversal de executie). Procesul tehnologic de executie a terasamentelor specifice cuprinde urmatoarele faze:

Lucrari de deschidere -sunt lucrari specifice de acces si constau în amenajarea cailor de acces provizoriu la fasia de extractie (unitatea de exploatare).

Lucrari de pregatire

Lucrarile de pregatire a extractiei constau in: bornarea perimetrului de exploatare ; lucrari de amenajare prin nivelare plana si balastare a zonelor de manevra a utilajelor ; intretinerea permanenta a drumurilor de exploatare prin nivelarea gropilor si balastarea portiunilor degradate în timp

Lucrari de terasamente propriu-zise constau în decolmatarea albiei minore a râului Ialomita pentru asigurarea scurgerii optime prin extractia depozitelor aluvionare pana la cota talvegului actual si largirea albiei existente. Se va realiza în acest fel o sectiune a curgerii aproximativ trapezoidala cu laţimea medie Bmed. = 50 m si adâncimea medie Hmed. = 0,80 m. Extractia Lucrarile de terasamente proiectate se vor face cu un excavator hidraulic si un incarcator frontal tip Wolla. Parametrii frontului de extractie depind de morfologia locala a terenului si sunt: lungime max. = 100 m ; latime = 12 m ; adancime maxima = 1,65 m

Cantitatea de agregate minerale propusa pentru exploatare (extractie si valorificare) este de 30.000 mc.

Pilieri de protectie

În cadrul exploatarii sunt prevăzute două categorii de pilieri: pilieri de lungă durată – vor avea o lăţime de cca.10 m fata de malurile albiei;pilieri temporari – vor asigura protecţia exploatării şi vor fi recuperaţi la finalul acesteia, prin retragere spre mal; lăţimea pilierilor temporari va fi de min. 10 -15 m

Transportul - se va face cu autobasculante cu capacitatea benei de 10 m3.

Prelucrarea

SC BERTONI CONSTRUCT SA va prelucra agregatele recuperate într-o statie de sortare (productivitate = 100 mc/ora), amplasata in zona mediana a perimetrului de extractie, pe malul drept al râului. Dupa spalare si sortare se vor obtine sorturile granulometrice (0 - 4 mm, 4 - 8 mm, 8 - 16 mm şi 16 – 31 mm si > 31 mm).

Pentru operatiunile de incarcare in mijloacele de transport la expeditie, societatea este dotata cu un incarcator frontal cu capacitatea de 3,4 m3.

Pe timpul activităţii de extracţie se vor realiza lucrări curente de protecţia mediului ce constau în:

- nivelarea zonei afectata de lucrari provizorii (platforme de lucru, drum tehnologic)

- igienizarea zonei de lucru, concomitent cu lucrările de extracţie

- întreţinerea drumurilor de exploatare folosite la transportul materialului excavat şi umectarea lor în perioadele secetoase

Activitatea de decolmatare şi reprofilare a albiei minore prin extracţia agregatelor minerale asigură un curs stabil în tronsonul propus pentru exploatare.

b) cumularea cu alte proiecte – nu este cazul;

c)utilizarea resurselor naturale –nu este cazul;

d)productia de deseuri – în perioada executarii lucrarilor vor rezulta deseuri specifice activitatii de construire, care vor fi eliminate corespunzator; în perioada de functionare vor rezulta diferitre categorii de deseuri nepericuloase (deseuri din ambalaje de hartie si plastic, deseuri menajere) care vor fi gestionate în mod corespunzator, conform legislatiei de mediu în vigoare;

e)emisiile poluante, inclusiv zgomotul si alte surse de disconfort – emisiile, zgomotul si vibratiile sunt cele produse prin functionarea utilajelor specifice în perioada de executare a lucrarilor; în perioada de functionare nu se vor produce zgomote;

f)riscul de accident, tinându-se seama în special de substantele si de tehnologiile utilizate - redus, în timpul executarii lucrarilor pot apare pierderi accidentale de carburanti sau lubrefianti de la vehiculele si utilajele folosite;

2. Localizarea proiectului:

Se ia în considerare sensibilitatea mediului în zona geografica posibil a fi afectata de proiect, avându-se în vedere în special:

2.1. utilizarea existenta a terenului –Conform Certificatului de Urbanism nr.229 din 19.10.2017, viitorul perimetru va fi situat in extravilanul comunei Finta.

2.2. relativa abundenta a resurselor naturale din zona, calitatea si capacitatea regenerativa a acestora – nu este cazul;

2.3. capacitatea de absorbtie a mediului, cu atentie deosebita pentru:

a) zonele umede – nu este cazul;

b) zonele costiere – nu este cazul;

c) zonele montane si cele împadurite – nu este cazul pe amplasamentul propus;

d) parcurile si rezervatiile naturale –nu este cazul pe amplasamentul propus.

e) ariile clasificate sau zonele protejate prin legislatia în vigoare, cum sunt: zone de protectie a faunei piscicole, bazine piscicole naturale si bazine piscicole amenajate – nu este cazul;

f) zonele de protectie speciala, mai ales cele desemnate prin OUG nr. 57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare, zonele prevazute prin Legea nr. 5/2000 privind aprobarea Planului de amenajare a teritoriului national – Sectiunea a III-a – zone protejate, zonele de protectie instituite conform prevederilor Legii apelor nr. 107/1996, cu modificarile si completarile ulterioare si H.G. nr. 930/2005 pentru aprobarea Normelor speciale privind caracterul si marimea zonelor de protectie sanitara si hidrogeologica-nu este cazul;

g) ariile în care standardele de calitate a mediului stabilite de legislatie au fost deja depasite – nu este cazul;

h) ariile dens populate – nu este cazul;

i) peisajele cu semnificatie istorica, culturala si arheologica – nu este cazul.

3. Caracteristicile impactului potential*:*

Se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

1. extinderea impactului : aria geografica si numarul persoanelor afectate – nu este cazul;
2. natura transfrontiera a impactului – nu este cazul;
3. marimea si complexitatea impactului – în perioada de executie a lucrarilor impactul asupra mediului este redus, riscul potential de poluare al solului fiind dat de pierderi accidentale de carburanti si lubrefianti de la vehicule si utilaje, impactul asupra aerului este reprezentat de emisii de noxe si pulberi de la functionarea utilajelor;
4. probabilitatea impactului – este redusa, urmare a argumentelor mentionate la punctele 1 si 2;
5. durata, frecventa si reversibilitatea impactului – impactul asupra mediului va exista în perioada desfasurarii lucrarilor de executie si accidental în perioada de functionare

**Conditiile de realizare a proiectului:**

 -respectarea amplasamentului conform planului de situatie anexat documentatiei, respectarea tuturor solutiilor tehnice, a avizelor solicitate de alte institutii.

-supravegherea lucrarilor se va face prin monitorizare permanenta, avand ca scop principal minimizarea impactului asupra mediului.

-anuntarea Agentiei pentru Protectia Mediului Dambovita in situatia in care apar elemente noi, nespecificate in documentatie, care nu au fost luate in consideratie la emiterea prezentei decizii.

**Protectia calitatii apelor :**

-Titularul activităţii este obligat să respectecondiţiile impuse prin actul de reglementare emis de autoritatea competentă de gospodărire a apelor - Avizul de gospodărire a apelor nr.191 din 14.12.2017 emis de Administratia Bazinala de Apa Buzau Ialomita;

-Efectuarea unor controale a utilajelor pentru ca acestea să fie in stare bună de funcţionare in

timpul executării lucrărilor de excavare pentru evitarea eventualelor afectări ale calităţii apei.

**Protectia aerului:**

-deplasarea cu viteza redusa a vehiculelor implicate in lucrarile prevazute de proiect, astfel incat sa se evite antrenarea particulelor de praf pe drumurile utilizate;

-intretinerea si repararea utilajelor si vehiculelor utilizate , in scopul reducerii emisiilor de poluanti atmosferici:

**Protecţia împotriva zgomotului şi vibraţiilor:**

- în timpul execuţiei şi funcţionării proiectului nivelul de zgomot echivalent se va încadra în limitele STAS 10009 / 207 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM 119 / 2014 pentru aprobarea Normelor de igienă şi a recomandărilor privind mediul de viaţă al populaţiei.

**Protecţia solului şi a subsolului:**

-Luarea de măsuri pentru evitarea poluării solului cu produse petroliere sau de altă natură, în

timpul operaţiunilor de transport, precum şi atunci când sunt folosite utilaje specifice; circulaţia se va face pe drumul de acces existent, cu mijloace de transport corespunzătoare dotate şi verificate tehnic, pentru evitarea pierderilor de materiale sau de combustibil;

-Evitarea ocupării cu materiale de orice fel a terenurilor din vecinătate, in timpul execuţiei lucrărilor necesare pentru realizarea proiectului; amenajarea unui loc de depozitare temporara a materialului rezultat din decoperta stratului vegetal; amenajarea si consolidarea taluzelor formate pe toata lungimea laturilor în vederea evitarii prabusirii acestora;

-Interzicerea folosirii de substanţe periculoase în zona amenajării pentru evitarea poluării solului şi subsolului.

**Modul de gospodărire a deşeurilor**

- deşeurile se vor colecta selectiv în containere si predate pe bază de contract firmelor autorizate;

- este interzisă depozitarea deşeurilor direct pe sol;

**Monitorizarea**

În timpul implementării proiectului**:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;

- modul de depozitare al deşeurilor/valorificare şi monitorizarea cantităţilor de deşeuri generate conform Ordinului 856/2002; predarea deşeurilor catre operatori autorizaţi în valorificarea/ eliminarea deşeurilor;

- nivelul de zgomot si vibratii– în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

- se va urmări menţinerea unui nivel redus al emisiilor în aerul atmosferic datorate operaţiilorde transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului.

- la finalizarea investitiei se va realiza reconstructia ecologica a amplasamentului in vederea redarii in circuitul agricol.

Titularul proiectului are obligaţia de a solicita revizuirea prezentei decizii dacă intervin elemente noi necunoscute la data emiterii şi asupra oricărei modificări ale condiţiilor care au stat la baza emiterii , înainte de realizarea modificării.

Prezenta decizie este valabilă pe toată perioada de aplicare a proiectului.

Proiectul propus nu necesită parcurgerea celorlalte etape ale procedurii de evaluare a impactului asupra mediului si a procedurii de evaluare adecvata.

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările si completarile ulterioare.

**DIRECTOR EXECUTIV**,

Mircea Nistor

**Intocmit**, **Sef Serviciu Avize, Acorduri,**

**Autorizatii**,

consilier Elvira Dobra Morcoase Maria